smcproject/ml-wiki-sentences huggingface dataset:
വലിയ ഫോക്സ് ദ്വീപുകൾ, പടിഞ്ഞാറ് മുതൽ കിഴക്ക് വരെയായി സ്ഥിതിചെയ്യുന്ന ഉംനാക് , ഉനലാസ്ക , അമാക്നാക് , അകുട്ടാൻ, അകുൻ , യൂണിമാക് , സനക് എന്നിവയാണ്.
അകുട്ടാന് പടിഞ്ഞാറായി സ്ഥിതിചെയ്യുന്ന ദ്വീപുകൾ അല്യൂഷ്യൻ വെസ്റ്റ് സെൻസസ് ഏരിയയിലും അകുട്ടാനിൽ നിന്ന് കിഴക്കോട്ടുള്ളവ അലൂഷ്യൻ ഈസ്റ്റ് ബൊറോയുടേയും ഭാഗമാണ്.
പതിനെട്ടാം നൂറ്റാണ്ടിൽ റഷ്യൻ പര്യവേക്ഷകരും രോമവ്യാപാരികളും ദ്വീപുകൾക്ക് നൽകിയ പേരിന്റെ ഇംഗ്ലീഷ് വിവർത്തനമാണ് ഫോക്സ് ദ്വീപുകൾ എന്നത്.
ഫോക്സ് സ്റ്റാർ സ്റ്റുഡിയോസ് ഫോക്സ് സ്റ്റാർ സ്റ്റുഡിയോയുടെ ലോഗോ റീബ്രാൻഡ് ചെയ്യപ്പെടുന്നതിന് മുമ്പ്
സ്റ്റാർ സ്റ്റുഡിയോസ് ഇന്ത്യ ആസ്ഥാനമായുള്ള സിനിമ നിർമ്മാണ വിതരണ കമ്പനിയാണ്.
ലോകത്തെ ഏറ്റവും വലിയ സിനിമ നിർമ്മാണ കമ്പനികളിൽ ഒന്നായ 20th സെഞ്ചുറി സ്റ്റുഡിയോസ് ഇന്ത്യയിലെ മീഡിയ കമ്പനി ആയ ഡിസ്നി സ്റ്റാർ ചേർന്ന് സംയുക്തമായി നിർമിച്ച, ഡിസ്‌നി ഇന്ത്യയുടെ ഒരു ഡിവിഷൻ.
സിനിമകൾ മലയാളം സെക്കന്റ് ഷോ (2012) പെരുച്ചാഴി (2014) ലൈല ഓ  ലൈല (2015) അവലംബം
ഫോക്ക് ആൻഡ് ഫെയറി ടെയിൽസ് ഇംഗ്ലീഷ് വിലാസം https://ml.wikipedia.org/wiki/Folk_and_Fairy_Tales
റൂത്ത് മാനിംഗ്-സാൻഡേഴ്‌സ് ശേഖരിക്കുകയും ഫിക്ഷനാക്കി മാറ്റുകയും ചെയ്ത ലോകമെമ്പാടുമുള്ള 25 യക്ഷിക്കഥകളുടെ 1978-ലെ സമാഹാരമാണ് ഫോക്ക് ആൻഡ് ഫെയറി ടെയിൽസ്.
വാസ്തവത്തിൽ, ഈ പുസ്തകം കൂടുതലും ഡ്രാഗണുകളുടെ പുസ്തകം, മത്സ്യകന്യകകളുടെ പുസ്തകം, മന്ത്രവാദികളുടെ പുസ്തകം, കുള്ളന്മാരുടെ പുസ്തകം, പിശാചുക്കളുടെയും ഭൂതങ്ങളുടെയും പുസ്തകം, രാജാക്കന്മാരുടെയും രാജ്ഞികളുടെയും പുസ്തകം, മാന്ത്രിക മൃഗങ്ങളുടെ പുസ്തകം, ഭീമൻമാരുടെ പുസ്തകം, എ. ഓഗ്രസിന്റെയും ട്രോളുകളുടെയും പുസ്തകം, മാന്ത്രികരുടെ പുസ്തകം, മന്ത്രവാദങ്ങളുടെയും ശാപങ്ങളുടെയും പുസ്തകം, രാക്ഷസന്മാരുടെ പുസ്തകം തുടങ്ങി മുൻ മാനിംഗ്-സാൻഡേഴ്‌സ് ആന്തോളജികളിൽ പ്രസിദ്ധീകരിച്ച കഥകളുടെ ഒരു ശേഖരമാണ്.
മുമ്പ് പ്രസിദ്ധീകരിക്കാത്ത അഞ്ച് കഥകളുമുണ്ട്.
(ഉള്ളടക്കപ്പട്ടികയിൽ 21 മുതൽ 25 വരെയുള്ള അക്കങ്ങൾ.)
മുമ്പ് പ്രസിദ്ധീകരിച്ച മാനിംഗ്-സാൻഡേഴ്‌സ് കഥകളുടെ മറ്റൊരു സമാഹാരമായ എ ചോയ്‌സ് ഓഫ് മാജിക് (1971) എന്ന സമാഹാരമാണ് ഇതിന് മുമ്പുള്ളത്.
പുറംകണ്ണികൾ ഫോക്ക് ആൻഡ് ഫെയറി ടെയിൽസ് at the Internet Speculative Fiction Database Ruth Manning-Sanders at Library of Congress Authorities, with 87  catalogue records
ഫോക്ക്‌ലാന്റ് ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Falkland_Islands
ദക്ഷിണ അറ്റ്‌ലാന്റിക് സമുദ്രത്തിലെ ഒരു ദ്വീപസമൂഹമാണ് ഫോക്ക്‌ലാന്റ് ദ്വീപുകൾ (സ്പാനിഷ്:ഐലാസ് മാൽവിനസ്) .
അർജന്റീനിയൻ തീരത്തുനിന്നും 300 മൈൽ (480 കിലോമീറ്റർ) ദൂരത്തായും, ഷാഗ് റോക്ക്സിന്റെ 671 മൈൽ (1,080 കിലോമീറ്റർ) പടിഞ്ഞാറായും, ബ്രിട്ടീഷ് അന്റാർട്ടിക് ഭൂവിഭാഗത്തിന്റെ and 584 മൈൽ (940 കിലോമീറ്റർ) വടക്കായുമാണ് ഇവ സ്ഥിതി ചെയ്യുന്നത്.
ആകെ 776 ദ്വീപുകളാണ് ഇതിലുള്ളത്.
കിഴക്കൻ ഫോക്ൿലാന്റ് , പടിഞ്ഞാറൻ ഫോക്ൿലാന്റ്  എന്നീ ദ്വീപുകളാണ് അവയിൽ പ്രധാനപ്പെട്ടവ.
കിഴക്കൻ ഫോക്ൿലാന്റിലെ സ്റ്റാൻലിയാണ് തലസ്ഥാനം.
യുണൈറ്റഡ് കിങ്ഡത്തിന്റെ , സ്വയം ഭരണാവകാശമുള്ള ഒരു വിദേശ പ്രദേശമാണ് ഫോക്ൿലാന്റ് ദ്വീപുകൾ.
അവലംബം ↑ ↑ WordReference, English-Spanish Dictionary.
Falklands: the Falklands, las (islas) Malvinas .
ഫോക്സ്-വാഗൺ
പ്രശസ്തമായ ഒരു ജർമ്മൻ വാഹനനിർമ്മാണ കമ്പനി ആണ് ഫോക്സ്-വാഗൺ .
ജർമ്മനിയിലെ ഫോക്സ്ബർഗ് ആസ്ഥാനമായി പ്രവർത്തിക്കുന്ന ഈ കമ്പനി, ഫോക്സ്-വാഗൺ ഗ്രൂപ്പിന്റെ ഉടമസ്ഥതയിൽ ഉള്ളതാണ്.
ബിസിനസ്‌ വെബ്സൈറ്റായ "24/7 വാൾ  സ്ട്രീറ്റ്" തയ്യാറാക്കിയ ലോകത്തിലെ  എക്കാലത്തെയു ഏറ്റവും കുടുതൽ വിൽക്കപ്പെട്ട പത്തു കാറുകളിൽ ഫോക്സ്-വാഗൺ -ന്റെ മൂന്നു കാറുകൾ; ഫോക്സ്-വാഗൺ ഗോൾഫ്, ഫോക്സ്-വാഗൺ ബീറ്റിൽ, ഫോക്സ്-വാഗൺ പസ്സാറ്റ്എന്നിവ ഇടം പിടിച്ചിട്ടുണ്ട്.
കൂടാതെ 2011 -ൽ കാറുനിർമ്മാണ കമ്പനികളുടെ കൂട്ടത്തിൽ, ഗവേഷണത്തിനും വികസനത്തിനുമായി ഏറ്റവും കൂടുതൽ പണം ചിലവഴിച്ചതും ഫോക്സ്-വാഗൺ ആയിരുന്നു.
ജർമ്മൻ ഭാഷയിൽ ഫോക്സ്-വാഗൺ എന്ന വാക്കിനർത്ഥം ജനങ്ങളുടെ കാർ എന്നാണ്.
പുരസ്കാരങ്ങൾ വേൾഡ് കാർ ഓഫ് ദി ഇയർ 2009 - ഫോക്സ്-വാഗൺ ഗോൾഫ് 2010 - ഫോക്സ്-വാഗൺ പോളോ 2012 - ഫോക്സ്-വാഗൺ അപ്പ്‌!
2013 - ഫോക്സ്-വാഗൺ ഗോൾഫ് യൂറോപ്പ്യൻ കാർ ഓഫ് ദി ഇയർ 1992 - ഫോക്സ്-വാഗൺ ഗോൾഫ് 2010 - ഫോക്സ്-വാഗൺ പോളോ 2013 - ഫോക്സ്-വാഗൺ ഗോൾഫ് ഫോക്സ്-വാഗൺ കാർ ഫോക്സ്-വാഗൺ ഗോൾഫ് കാർ അവലംബം
ബഗുവാൽ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ബഗുവാൽ.
കപൂർത്തല ജില്ല ആസ്ഥാനത്തുനിന്നും 22 കിലോമീറ്റർ അകലെയാണ് ബഗുവാൽ സ്ഥിതിചെയ്യുന്നത്.
ബഗുവാൽ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബഗുവാൽ ൽ 103 വീടുകൾ ഉണ്ട്.
ആകെ ജനസംഖ്യ 575 ആണ്.
ഇതിൽ 292 പുരുഷന്മാരും 283 സ്ത്രീകളും ഉൾപ്പെടുന്നു.
ബഗുവാൽ ലെ സാക്ഷരതാ നിരക്ക് 47.3 ശതമാനമാണ്.
ബഗുവാൽ ലെ 6 വയസ്സിനു താഴെയുള്ള കുട്ടികളുടെ എണ്ണം 93 ആണ്.
ഇത് ബഗുവാൽ ലെ ആകെ ജനസംഖ്യയുടെ 16.17 ശതമാനമാണ്.
ഇതിൽ 167 പുരുഷന്മാരും 12 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 1.68 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബഗുവാൽ ലെ 575  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 103 - - ജനസംഖ്യ 575 292 283 കുട്ടികൾ (0-6) 93 42 51 പട്ടികജാതി 575 292 283 പട്ടിക വർഗ്ഗം 0 0 0 സാക്ഷരത 47.3 % 61.4 % 38.6 % ആകെ ജോലിക്കാർ 179 167 12 ജീവിതവരുമാനമുള്ള ജോലിക്കാർ 179 0 0 താത്കാലിക തൊഴിലെടുക്കുന്നവർ 0 0 0 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ബഗ്രതി കത്തീഡ്രൽ ഇംഗ്ലീഷ് വിലാസം https://ml.wikipedia.org/wiki/Bagrati_Cathedral
ദ കത്തീഡ്രൽ ഓഫ് ദ ഡോർമിനേഷൻ അല്ലെങ്കിൽ കുടൈസി കത്തീഡ്രൽ എന്നിങ്ങനെയെല്ലാം വിളിക്കുന്ന കത്തീഡ്രല്ലാണ് ബഗ്രതി കത്തീഡ്രൽ (Georgian: ბაგრატი; ბაგრატის ტაძარი, or Bagratis tadzari).
11-ാം നൂറ്റാണ്ടിൽ ജോർജ്ജിയയിലെ ഇമെരെതി പ്രവിശ്യയിലെ കുടൈസി നഗരത്തിൽ പണികഴിപ്പിച്ച കത്തീഡ്രല്ലാണ് ബഗ്രതി കത്തീഡ്രൽ.
മദ്ധ്യകാല ജോർജ്ജിയൻ വാസ്തുശില്പകലക്ക് ഉത്തമോദാഹരണമാണ് ഈ കത്തീഡ്രൽ.
വിവിധ നൂറ്റാണ്ടുകളിൽ മുഴുവനും സാരമായ കേടുപാടുകൾ ഈ സംഭവിച്ചിട്ടുണ്ട്.
എന്നാലും ഈ കത്തീഡ്രൽ തുടർച്ചയായി പുനർനിർമ്മിക്കപ്പെട്ടിട്ടുണ്ട്.
1950 മുതൽ തുടർച്ചയായ നിർമ്മാണം നടത്തിയാണ് ഈ കത്തീഡ്രൽ ഇന്നുകാണുന്ന നിലയിലെത്തിയത്.
2012 ലാണ് വലിയതോതിലുള്ള പുനർനിർമ്മാണം നടത്തിയത്.
ഉകിമെറിയോണി കുന്നിന്റെ മുകളിൽ സ്ഥിതിചെയ്യുന്ന ഈ കത്തീഡ്രൽ ഇന്ന് കുടൈസി നഗരത്തിന്റെ പ്രമുഖ ലാൻഡ് മാർക്കാണ്.
ബങ്ക ബലിറ്റങ് ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Bangka_Belitung_Islands
ബങ്ക ബലിറ്റങ് ദ്വീപുകൾ ഇന്തോനേഷ്യയിലെ ഒരു പ്രവിശ്യയാണ്.
സുമാത്രയുടെ തെക്കുകിഴക്കൻ തീരങ്ങളിൽ നിന്നകന്നു കിടക്കുന്ന ഈ പ്രവിശ്യയിൽ രണ്ടു പ്രധാന ദ്വീപുകളായ ബങ്ക , ബെലിറ്റങ് എന്നിവയും നിരവധി ചെറു ദ്വീപുകളുമാണുള്ളത്.
ബംഗാ കടലിടുക്ക് , സുമാത്രയേയും ബങ്കയേയും തമ്മിലും ഗാസ്പർ കടലിടുക്ക് ബങ്കയേയും ബലിറ്റങ് ദ്വീപിനേയും വേർതിരിക്കുന്നു.
ഈ പ്രവിശ്യയുടെ വടക്കുഭാഗത്ത് നതുന കടലും തെക്കുഭാഗത്ത് ജാവാ കടലുമാണ് .
പ്രവിശ്യയെ കിഴക്കു ഭാഗത്തുവച്ച് ബോർണിയോയുമായി വേർതിരിക്കുന്നത് കരിമാതാ കടലിടുക്കാണ് .
തലസ്ഥാനവും ഏറ്റവും വലിയ നഗരവും പങ്കാൽ പിനാങ്ങ് ആണ്.
സൻഗൈലിയറ്റ് , തൻജുംഗ് പണ്ഡാൻ , മാംഗ്ഗാർ എന്നിവയാണ് ഇവിടത്തെ മറ്റു പ്രധാന പട്ടണങ്ങൾ.
2015 ലെ സെൻസസ് പ്രകാരം, ബങ്കാ ബെലിറ്റങ് പ്രവിശ്യയിലെ ജനസംഖ്യ 1,372,813 ആയിരുന്നു.
ഉഷ്ണമേഖലാ മഴക്കാടുകളോടുകൂടിയ മദ്ധ്യരേഖാ കാലാവസ്ഥയാണ് പ്രവിശ്യയിലുള്ളത്.
ഈ കാടുകൾ വനനശീകരണത്തിന്റെ ഫലമായി ക്രമേണ ഈ പ്രദേശത്ത് അപ്രത്യക്ഷമായിക്കൊണ്ടിരിക്കുന്നു.
699 മീറ്റർ ഉയരത്തിൽ സ്ഥിതിചെയ്യുന്ന ബങ്ക ദ്വീപിലെ മൌണ്ട് മറാസ് ആണ് പ്രവിശ്യയിലെ ഏറ്റവും ഉയർന്ന പ്രദേശം.
സെബൂക്കു നദി , ബത്തറുസ നദി , മെൻഡോ നദി തുടങ്ങി നിരവധി നദികൾ ഇവിടെയുണ്ട്.
ഈ സംസ്ഥാനം വംശീയമായും സാംസ്കാരികമായും ഭാഷാപരമായും ഒന്നിനൊന്നു വിഭിന്നമാണ്; മലയ്, ചൈനീസ്, ജാവനീസ് ഉൾപ്പെടെയുള്ളവരാണ് ഇവിടുത്തെ പ്രധാന വംശീയ വിഭാഗങ്ങൾ.
പ്രവിശ്യയുടെ ഔദ്യോഗിക ഭാഷ ബഹാസ ഇന്തോനേഷ്യനാണെങ്കിലും, പ്രാദേശിക ഭാഷകളായ മലയ് ഭാഷാഭേദവും ഹക്കയും പ്രവിശ്യയിലെ ആശയവിനിമയ ഭാഷകളായും പ്രവർത്തിക്കുന്നു.
ചരിത്രപരമായി, വിദേശരാജ്യങ്ങളായ ഡച്ച്, ബ്രിട്ടീഷ്, ജപ്പാൻ എന്നീ രാജ്യങ്ങളുടെ കോളനികളായി മാറുന്നതിനു മുൻപായി ബങ്കാ ബലിറ്റങ് വിവിധ കാലങ്ങളിൽ, ശ്രീവിജയ , മജാപാഹിത് , പാലെമ്പാങ്ങ് എന്നീ രാജ്യങ്ങളിലുൾപ്പെട്ടിരുന്നു.
ബങ്ക ബലിറ്റങ് ഡച്ച് ഈസ്റ്റ് ഇൻഡീസിനുള്ളിലായുള്ള ഒരു പാർപ്പിടകേന്ദ്രമായിരുന്നു.
ഇൻഡോനേഷ്യയുടെ സ്വാതന്ത്ര്യത്തിന് ശേഷം ഈ പ്രദേശം സുമാത്ര , തെക്കൻ സുമാത്ര എന്നീ പ്രവിശ്യകളുടെ ഭരണത്തിലായിരുന്നു.
2000 ൽ ഇന്തോനേഷ്യയുടെ 31 ആം പ്രവിശ്യയായി ബങ്ക ബലിറ്റങ് ഔദ്യോഗികമായി നിലവിൽ വന്നു.
സംസ്കൃതത്തിൽ "ടിൻ" എന്നർത്ഥമുള്ള വാങ്ക (വാൻക) എന്ന പദത്തിൽനിന്നാണ് "ബങ്ക" എന്ന പേര് ഉരുത്തിരിഞ്ഞത്.
ഈ പ്രദേശം ടിൻ എന്ന ധാതുവാൽ സമ്പന്നമായിരുന്നു.
ബി.സി ഒന്നാം നൂറ്റാണ്ട് മുതൽ ഭാരതത്തിലെ സാഹിത്യഗ്രന്ഥമായിരുന്ന മിലിന്ദ്രപാന്തയിൽ "സ്വർണ്ണഭൂമി" എന്ന പേരിനൊപ്പമാണ്  "വാങ്ക" എന്ന പേര് ആദ്യമായി പ്രത്യക്ഷപ്പെടുന്നത്.
സ്വർണ്ണഭൂമി, സുമാത്ര ദ്വീപാണെന്ന് തിരിച്ചറിയപ്പെടുകയും  വാങ്ക എന്നത് ബങ്ക ദ്വീപാണെന്നും  ശക്തമായി പ്രസ്താവിക്കപ്പെടുന്നു.
അനന്യമായ സംസ്ക്കാരങ്ങളും ഭാഷകളുമുള്ള പ്രദേശമാണ് ബങ്കാ ബെലിറ്റാങ്.
ബങ്കയിലെത്തിയ ആദ്യ യൂറോപ്യൻ വംശജർ 1812 മേയ് 20-ന് ഇവിടെയെത്തിയ ഇംഗ്ലീഷുകാരായിരുന്നു.
എന്നിരുന്നാലും 1824-ലെ ആംഗ്ലോ-ഡച്ച് ഉടമ്പടി പ്രകാരം, ഇംഗ്ലീഷുകാർ ബങ്ക, ബെലിറ്റങ് എന്നിവ ഉപേക്ഷിക്കുകയും ഡച്ചുകാരുടെ നിയന്ത്രണത്തിലാകുകയും ചെയ്തു.
ഈ നിലവിലുള്ള കരാറിന്റെ പരിവർത്തനത്തിനൊടുവിൽ ഡച്ചുകാർ അസാധാരണമായ സമ്പത്ത് ഉള്ള ഒരു സ്ഥലമായി കണക്കാക്കി പസഫിക് ദ്വീപുകളെ ഒന്നടങ്കം നിയന്ത്രിക്കാൻ തുടങ്ങി.
ബങ്ക ബലിറ്റങ് പൂർണ്ണമായും വെള്ളത്താൽ ചുറ്റപ്പെട്ടിരിക്കുന്നു.
വടക്ക് നതുനാ കടലുമായും , കിഴക്ക് കരിമാത കടലിടുക്കുമായും , തെക്ക് ജാവാ കടലുമായും പടിഞ്ഞാറ് ബങ്ക കടലിടുക്കുമായും ഇത് അതിർത്തി പങ്കിടുന്നു.
ബങ്ക ബലിറ്റങ് പ്രവിശ്യ സ്വാഭാവികമായി ഭൂരിഭാഗവും പീഠഭൂമിയും , താഴ്‍വരയും ഉൾപ്പെട്ടതും ഒരു ചെറിയ ഭാഗം മാത്രം മലനിരകളും പർവ്വതങ്ങളുമാണ്.
അവലംബം ↑ ↑ Central Bureau of Statistics: Census 2010 Archived 2017-11-20 at the Wayback Machine .
, retrieved 17 January 2011 (in Indonesian) ↑ {{ cite web }} : Cite has empty unknown parameter: | web= ( help ) ↑ "Population by Area and Religion of Bangka Belitung 2010" Retrieved 13 July 2018
ബങ്കപുര മയിൽ സങ്കേതം ഇംഗ്ലീഷ് വിലാസം https://ml.wikipedia.org/wiki/Bankapura_Peacock_Sanctuary Indian Peacock Peacock sanctuary inside the Bankapura Fort
കർണ്ണാടകയിലെ ഹവേരി ജില്ലയിലെ ബങ്കപുര കോട്ടയ്ക്കകത്ത് സ്ഥിതിചെയ്യുന്ന സങ്കേതമാണ് ബങ്കപുര മയിൽ സങ്കേതം .
കർണ്ണാടകയിലുള്ള മറ്റൊരു മയിൽ സങ്കേതം അടിചുഞ്ചനഗിരി മയിൽ സങ്കേതമാണ് .
ഖിലാരി ബുൾസിനു വേണ്ടിയുള്ള പശു ഫാം ഇവിടെ സ്ഥിതിചെയ്യുന്നു.
ഇവിടത്തെ കിടങ്ങിനുള്ളിലെ സ്ഥലം മയിൽ സങ്കേതത്തിന് വളരെ പറ്റിയതാണ്.
36 കിലോമീറ്റർ നീളവും 10-15 മീറ്റർ വീതിയും 7-8 മീറ്റർ ആഴവുമുള്ള കിടങ്ങിനുള്ളിലാണ് ഈ സങ്കേതം.
കിടങ്ങിന്റെ കരയിൽ അക്കേഷ്യ , വേപ്പ് തുടങ്ങിയ മരങ്ങൾ വളരുന്നു.
ചോളം , ജോവർ തുടങ്ങിയ വിളകൾ പശുക്കൾക്കായി വളർത്തുന്നത് മയിലിനും പ്രീയപ്പെട്ടവയാണ്.
മയിലിന്റെ പ്രജനനത്തിനുവേണ്ടി പ്രത്യേകമായി സജ്ജീകരിക്കപ്പെട്ടിട്ടുള്ള രാജ്യത്തെ രണ്ടാമത്തെ സങ്കേതമാണ് ബങ്കപൂരിലേത്.
2006 ജൂൺ 9 ന് ഇന്ത്യാസർക്കാർ ഈ പ്രദേശം മയിൽ സങ്കേതമായി പ്രഖ്യാപിച്ചു.
ചരിത്രപ്രസിദ്ധമായ ബങ്കപുര കോട്ടയുടെ അവശിഷ്ടങ്ങൾക്കുള്ളിലാണ് ഈ സങ്കേതം സ്ഥിതിചെയ്യുന്നത്.
139 ഏക്കറോളം വരുന്ന പ്രദേശം ഈ സങ്കേതമായി രൂപപ്പെട്ടിരിക്കുന്നു.
ആഴമേറിയ കിടങ്ങിനാൽ ചുറ്റപ്പെട്ട പ്രദേശമായതുകൊണ്ട് ഇവിടം മയിലുകളുടെ സംരക്ഷണത്തിന് പറ്റിയതാണ്.
1919 ൽ ഒന്നാം ലോകമഹായുദ്ധത്തിനു ശേഷം ഇവിടെ ഒരു പശു ബ്രീഡിംഗ് ഫാം നിർമ്മിച്ചു.
90 ഏക്കറോളം സ്ഥലം ഈ ഫാമിനായി മാറ്റിവച്ചിരിക്കുന്നു.
1,000ത്തിലധികം മയിലുകൾ ഈ സങ്കേതത്തിൽ വസിക്കുന്നു.
മനുഷ്യരുടെ ഇടപെടലിലുള്ള നിയന്ത്രണം മയിലുകളുടെ പ്രജനനത്തിനെ വലിയതോതിൽ സഹായിച്ചിട്ടുണ്ട്.
കിടങ്ങിനുള്ളിലെ 4 കിലോമീറ്ററോളം വരുന്ന പ്രദേശത്ത് മയിലുകൾ സ്വൈരവിഹാരം നടത്തുന്നു.
ബങ്കപുര കോട്ടക്കുള്ളിലുള്ള മറ്റ് പക്ഷികൾ മരംകൊത്തി , great-horned owl, babbler, magpie, robin, green bee eater, nightjar, മൈന , paradise flycatcher, കൽമണ്ണാത്തി , spotted dove, parakeets, മീൻകൊത്തി, നാട്ടുവേഴാമ്പൽ , blue tailed bee eater, പരുന്ത്, തുന്നാരൻ എന്നിവയാണ്.
ബങ്കളം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കാസർഗോഡ് ജില്ലയിലെ മടിക്കൈ ഗ്രാമപഞ്ചായത്തിലെ ഒരു ഗ്രാമമാണ് ബങ്കളം .
നിലേശ്വരത്തു നിന്നും നാല് കിലോമീറ്റർ മാത്രം അകലെയാണ് ബങ്കളം.
മടിക്കൈയുടെ സാംസ്‌കാരിക തലസ്ഥാനമെന്നറിയപ്പെടുന്ന ഈ ദേശത്താണ് പഞ്ചായത്തിലെ തന്നെ ഏറ്റവും പഴക്കമുള്ള വായനശാലകളിലൊന്നായ സഹൃദയ വായന ശാല സ്ഥിതി ചെയ്യുന്നത്.
മികച്ച വിജയ ശതമാനം  സൂക്ഷിക്കുന്ന കക്കാട്ട് ഗവ.
ഹയർ സെക്കന്ററി സ്കൂൾ സ്ഥിതി ചെയ്യുന്നത് ബങ്കളത്താണ്.
ബങ്കളത്തെ  സഹൃദയ വായനശാല ഗ്രന്ഥാലയം പ്രധാന ലൈബ്രറിയാണ്.
ബങ്കളം പേത്താളൻ കാവ് കരിംചാമുണ്ഡിയമ്മ ഗുളികൻ ദേവസ്ഥാനം, കാലിച്ചാൻ ദേവസ്ഥാനം എന്നീ ദേവസ്ഥാനങ്ങളും ബങ്കളം ബദരിയ ജമാ അത്ത് പള്ളിയും ബങ്കളത്തെ പ്രധാന ആരാധനാലായങ്ങളാണ് വ്യക്തികൾ
കേരള സർക്കാർ മുൻ സുപ്രീം കോടതി സ്റ്റാന്റിംഗ് കൗൺസിൽ ദിനേശ്, അമൃത ഹോസ്പിറ്റലിലെ ന്യൂറോളജി എം ഡി ഡോ. സുധീരൻ , സി പി ഐ സംസ്ഥാന സമിതി അംഗം  ബങ്കളം കുഞ്ഞികൃഷ്ണൻ, മുൻ ഹൊസ്ദുർഗ് എം എൽ എ എം.നാരായണൻ,  ഡി വൈ എഫ് ഐ മുൻ സംസ്ഥാന കമ്മിറ്റി  അംഗം വി. പ്രകാശൻ , പത്രപ്രവർത്തകൻ സേതു ബങ്കളം, ജില്ലാ സ്പോർട്സ് കൗൺസിൽ അംഗം അനിൽ ബങ്കളം ഇങ്ങനെ നീളുന്നു ജില്ലയുടെ സാമൂഹിക സാംസ്‌കാരിക വിഹായസ്സിൽ തലയുയർത്തി നിൽക്കുന്ന ബങ്കളത്തുകാരുടെ നിര
ബഗീര
കിപ്ലിങ്ങിന്റെ പ്രശസ്ത കൃതിയായ ദി ജംഗിൾ ബുക്ക് എന്ന കഥാസമാഹാരത്തിലെ പ്രധാന കഥാപാത്രമായ ഒരു കരിമ്പുലി‌യാണ് ബഗീര (Bagheera) ( ഹിന്ദി : बघीरा / Baghīrā ).
മൗഗ്ലിയെ കേന്ദ്രകഥാപാത്രമാക്കി റുഡ്യാർഡ് കിപ്പ്ലിംഗിന്റെ രണ്ട് കൃതികളിലും ( The Jungle Book (coll. 1894) ഉം The Second Jungle Book (coll. 1895)) ബഗീര പ്രധാന കഥാപാത്രമാണ്.
ബഗീര എന്നത് കടുവ എന്നർത്ഥം വരുന്ന ഹിന്ദി പദമാണ്.
റഷ്യയിലെ തപാൽ സ്റ്റാമ്പിൽ സോവിയറ്റ് അനിമേഷൻ ഫിലിംസിലെ കഥാപാത്രങ്ങൾ കഥാപാത്ര ചരിത്രം
ഉദയ്പൂരിലെ ഒരു പ്രദർശനത്തിനുളള മൃഗശാലയിലെ കൂട്ടിൽ ജനിച്ചതാണ് ബഗീര.
തന്റെ അമ്മ മരിക്കുന്നതോടുകൂടി സ്വാതന്ത്ര്യത്തിനു വേണ്ടി ആസൂത്രണം തുടങ്ങുന്നു.
ഒരിക്കൽ പൂട്ട് പൊളിച്ച് ബഗീര കാട്ടിലെത്തുന്നു.
ശൗര്യവും കൗശലവും ബഗീരനോട് ഷേർ ഖാനൊഴികെയുള്ള കാട്ടിലെ മറ്റു ജീവികൾക്ക് ബഹുമാനത്തിനും ഇഷ്ടത്തിനും കാരണമാകുന്നു.
മൃഗശാലയിൽ നിന്നും രക്ഷപ്പെട്ടു പോന്നതുകാരണം ബഗീരൻ എന്ന കഥാപാത്രത്തിന്റെ കഴുത്തിൽ ഒരു പട്ട(മാല) കാണപ്പെടാറുണ്ട്.
കൂടുതൽ വായനയ്ക്ക് ദി ജംഗിൾ ബുക്ക് മൗഗ്ലി ഷേർ ഖാൻ പുറത്തേക്കുള്ള കണ്ണികൾ In the Rukh : Mowgli's first appearance from Kipling's Many Inventions Disney Wiki : a website demonstrating the Jungle Book Charecters in Films, Cartoons The Jungle Book Collection and Wiki : a website demonstrating the variety of merchandise related to the book and film versions of The Jungle Books, now accompanied by a Wiki on the Jungle Books and related subjects Bagheera എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ബഗ്‌രിയൻ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ബഗ്‌രിയൻ.
കപൂർത്തല ജില്ല ആസ്ഥാനത്തുനിന്നും 27 കിലോമീറ്റർ അകലെയാണ് ബഗ്‌രിയൻ സ്ഥിതിചെയ്യുന്നത്.
ബഗ്‌രിയൻ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബഗ്‌രിയൻ ൽ 240 വീടുകൾ ഉണ്ട്.
ആകെ ജനസംഖ്യ 1205 ആണ്.
ഇതിൽ 600 പുരുഷന്മാരും 605 സ്ത്രീകളും ഉൾപ്പെടുന്നു.
ബഗ്‌രിയൻ ലെ സാക്ഷരതാ നിരക്ക് 70.04 ശതമാനമാണ്.
ബഗ്‌രിയൻ ലെ 6 വയസ്സിനു താഴെയുള്ള കുട്ടികളുടെ എണ്ണം 109 ആണ്.
ഇത് ബഗ്‌രിയൻ ലെ ആകെ ജനസംഖ്യയുടെ 9.05 ശതമാനമാണ്.
ഇതിൽ 291 പുരുഷന്മാരും 41 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 92.77 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 410.67 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബഗ്‌രിയൻ ലെ 366  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 240 - - ജനസംഖ്യ 1205 600 605 കുട്ടികൾ (0-6) 109 71 38 പട്ടികജാതി 366 184 182 പട്ടിക വർഗ്ഗം 0 0 0 സാക്ഷരത 70.04 % 51.25 % 48.75 % ആകെ ജോലിക്കാർ 332 291 41 ജീവിതവരുമാനമുള്ള ജോലിക്കാർ 92.77 272 36 താത്കാലിക തൊഴിലെടുക്കുന്നവർ 410.67 57 18 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ബങ്ക ദ്വീപ് ഇംഗ്ലീഷ് വിലാസം https://ml.wikipedia.org/wiki/Bangka_Island
ബങ്ക , സുമാത്രയ്ക്കു കിഴക്കു ഭാഗത്തായി സ്ഥിതി ചെയ്യുന്നതും ഭരണപരമായി ഇന്തോനേഷ്യയിലെ സുമാത്രായുടെ ഭാഗമായതുമായ ഒരു ദ്വീപാണ്.
ഈ ദ്വീപിലെ ജനസംഖ്യ ഒരു ദശലക്ഷമാണ്.
ഇന്തോനേഷ്യയിലെ ഒൻപതാമത്തെ ഏറ്റവും വലിയ ദ്വീപാണിത്.
ബങ്കാ-ബെലിറ്റങ് പ്രവിശ്യ യുടെ ഒരു പ്രധാന ഭാഗവും ബങ്കാ ബലിറ്റങ് പ്രവിശ്യയുടേ പേരിന്റ ഭാഗങ്ങളിലൊന്നായി ഗണിക്കുന്നതും ഗാസ്പർ കടലിടുക്കിനു കുറുകേ താരമ്യേന വലിപ്പം കുറഞ്ഞ ബെലിറ്റങ് ദ്വീപിന്റെ ഓരം ചേർന്നുമാണ് ഈ ദ്വീപു സ്ഥിതിചെയ്യുന്നത്.
പ്രവിശ്യാ തലസ്ഥാനമായ പങ്കൽ പിനാങ് ഈ ദ്വീപിലാണ്.
ഈ ദ്വീപ് ഭരണപരമായി 4 റീജൻസികളായും ഒരു ചാർട്ടർ നഗരമായും തിരിച്ചിരിക്കുന്നു.
ബലിറ്റങ് ദ്വീപുമായിച്ചേർന്ന് ബങ്ക ഇന്തോനേഷ്യയിലെ ഒരു ദ്വീപ് പ്രവിശ്യയായി മാറുന്നു.
സുമാത്രയ്ക്കു തൊട്ടു കിഴക്കായി ബങ്ക കടലിടുക്കിനാൽ വേർതിരിക്കപ്പെട്ടാണ് ഇതു സ്ഥിതിചെയ്യുന്നത്.
വടക്കുഭാഗത്തായി തെക്കൻ ചൈന കടലും കിഴക്കുഭാഗത്ത് ഗാസ്പർ കടലിടുക്കിനു കുറുകേ ബെലിറ്റങ് ദ്വീപും തെക്കുഭാഗത്തായി ജാവാ കടലുമാണുള്ളത് .
ദ്വീപിന്റെ ഏകദേശം വിസ്താരം 12,000 ചതുരശ്ര കിലോമീറ്ററാണ്.
ദ്വീപിന്റെ ഭൂമിശാസ്ത്രപരമായ വിഭാഗങ്ങളിൽ ഭൂരിഭാഗവും താഴ്ന്ന സമതലങ്ങളും , ചതുപ്പുകളും, ചെറു കുന്നുകളും മനോഹരമായ ബീച്ചുകളും കുരുമുളക് തോട്ടങ്ങളും, ടിൻ ഖനികളും ഉൾപ്പെട്ടതാണ്.
ഈ ദ്വീപിലെ ഏറ്റവും വലിയ നഗരമായ പങ്കൽ പിനാങ് ബങ്ക-ബെലിറ്റാങ് പ്രവിശ്യയുടെ തലസ്ഥാനമായും പ്രവർത്തിക്കുന്നു.
ബങ്കാ ദ്വീപിലെ രണ്ടാമത്തെ വലിയ നഗരം സുൻഗൈ ലിയാറ്റ് ആണ്.
മുൻകാലത്ത് മുന്റോക്ക് എന്നറിയപ്പെട്ടിരുന്നതും പടിഞ്ഞാറായി സ്ഥിതിചെയ്യുന്നതുമായ മെന്റോക്ക് ആണ് ഈ ദ്വീപിലെ പ്രധാന തുറമുഖം .
മറ്റു പ്രധാന നഗരങ്ങളിൽ തെക്കൻ മേഖലയിലെ ടോബാലി , ദ്വീപിന്റെ തെക്കൻ ഭാഗത്തുതന്നെ സ്ഥിതിചെയ്യുന്നതും ഒരു പ്രധാന ടിൻ ഖനന പട്ടണവുമായ കോബ , സമുദ്രവിഭവങ്ങൾക്കു പ്രശസ്തമാായ ബെലിന്യൂ എന്നിവയാണ് ഈ ദ്വീപിലെ മറ്റു പ്രധാന നഗരങ്ങൾ.
ബങ്കയിൽ നാലു തുറമുഖങ്ങളാണുള്ളത്.
ദൂരെ പടിഞ്ഞാറായുള്ള മെന്തോക്ക് , ദൂരെ വടക്കുഭാഗത്തുള്ള ബെലിന്യു , ദൂരെ തെക്കായുള്ള സദായി , പങ്കൽ പിനാങ്ങിലുള്ള പങ്കൽ ബാലം എന്നിവയാണ് ഈ തുറമുഖങ്ങൾ.
ഒരു ആണവോർജ്ജ നിലയം ഇവിടെ നിർമ്മിക്കാനാണ് ഉദ്ദേശിച്ചിരുന്നത്.
ഈ ദ്വീപിലെ ജനസംഖ്യ 1990 ൽ 626,955 ആയിരുന്നു, ഇതു 2010 ലെ സെൻസസിൽ 960,692 ആയി വർദ്ധിച്ചിരുന്നു.
ഈ പ്രദേശത്തിന്റെ ആകെ വിസ്തീർണ്ണം 4,487.87 ചതുരശ്ര മൈൽ (11,623 ½ ചതുരശ്ര കിലോമീറ്റർ) ആണ്.
ഹിമയുഗ കാലഘട്ടങ്ങളിൽ, ജാവ , സുമാത്ര , ബോർണിയോ തുടങ്ങിയ വലിയ ദ്വീപുകളെപ്പോലെ സുന്ദ ഷെൽഫിന്റെ ഭാഗമായി ഏഷ്യൻ പ്രധാന കരയുമായി ബന്ധിക്കപ്പെട്ടിരുന്നു, സമുദ്രനിരപ്പ് ഉയർന്നു കഴിഞ്ഞപ്പോൾ വേർപിരിയുകയായിരുന്നുവെന്നു വിശ്വസിക്കപ്പെടുന്നു.
1920 ൽ ബങ്കയിൽനിന്നു കണ്ടെടുത്തതും CE.
686 ൽ രേഖപ്പെടുത്തപ്പെട്ടതുമായ കോട്ട കപൂർ ലിഖിതം ഏഴാം നൂറ്റാണ്ടിൽ ദ്വീപിലെ ശ്രീവിജയ സ്വാധീനം കാണിക്കുന്നതാണ്.
പിന്നീട് ഈ ദ്വീപ് ഗജാ മാഡയുടെ നേതൃത്വത്തിലുള്ള മജാപാഹിതുകൾ കീഴടക്കുകയും തദ്ദേശീയ ഭരണാധികാരികളെ നിയമിക്കുകയും ഇവിടെ സാമൂഹ്യ ഘടനകൾ സ്ഥാപിക്കുകയും ചെയ്തു.
സാമ്രാജ്യം അധ:പതിച്ചപ്പോൾ ബങ്ക അവഗണനയിലേക്ക് കൂപ്പുകുത്തി.
c. 1710 മുതൽ, ലോകത്തിലെ പ്രധാന ടിൻ ഉത്പാദന കേന്ദ്രങ്ങളിലൊന്നാണ് ബങ്ക.
ടിൻ ഉത്പാദനം ഇന്തോനേഷ്യൻ സർക്കാരിന്റെ കുത്തകയാണ്.
ദ്വീപിലെ മുന്റോക്കിൽ ഒരു ടിൻ ലോഹമുരുക്കുന്ന വ്യവസായശാല നിലനിൽക്കുന്നുണ്ട്.
ദ്വീപിൽ വെളുത്ത കുരുമുളകിന്റെ ഉത്പാദനവുമുണ്ട്.
ദ്വീപിലെ ജനങ്ങളിൽ മലയ, ചൈനീസ് വംശജരാണ്, ഇവരിൽ കൂടുതൽ ഹക്കാസ് വംശജരുമാണ്.
ടിൻ ഖനികൾ, പാം ഓയിൽ പ്ലാന്റേഷനുകൾ, റബ്ബർ തോട്ടങ്ങൾ, മത്സ്യബന്ധനം, കുരുമുളക് കൃഷിയിടങ്ങളിൽ ജോലി ചെയ്യുന്നവർ എന്നിവങ്ങനെ വിവിധ ജോലികളിലായി ജനങ്ങൾ വിഭജിക്കപ്പെട്ടിരിക്കുന്നു.
അവലംബം ↑ ↑ ↑ ↑ "Bangka."
Columbia Gazetteer of the World Online.
01 Nov. 2013.
ദേവനി രാത്തവള ഇംഗ്ലീഷ് വിലാസം https://ml.wikipedia.org/wiki/Nyctibatrachus_deveni
കേരളതദ്ദേശവാസിയായ ഒരു തവളയാണ് ദേവനി രാത്തവള അഥവാ Deven's Night Frog.
( ശാസ്ത്രീയനാമം : Nyctibatrachus deveni ) .
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Nyctibatrachus deveni എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Nyctibatrachus deveni എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദേവയാനി (നടി) ഇംഗ്ലീഷ് വിലാസം https://ml.wikipedia.org/wiki/Devayani
തെന്നിന്ത്യൻ ചിത്രങ്ങളിൽ പ്രധാനമായും അഭിനയിക്കുന്ന ഒരു നടിയാണ് ദേവയാനി ( തമിഴ് தேவயானி) (ജനനം: ജൂൺ 22 ,1973).
ബംഗാളി, ഹിന്ദി എന്നീ ചിത്രങ്ങളിലും ദേവയാനി അഭിനയിച്ചിട്ടുണ്ട്.
തന്റെ അഭിനയ ജീവിതം ആരംഭിച്ചത് ബോളിവുഡ് ചിത്രമായ ഗോയൽ എന്ന ചിത്രത്തിലൂടെയാണ്.
പക്ഷേ, ഈ ചിത്രം പുറത്തിറങ്ങിയില്ല.
പിന്നീട് ചില മലയാളചിത്രങ്ങളിൽ അഭിനയിച്ചു.
ആദ്യ തമിഴ് ചിത്രം തൊട്ടാചിണുങ്ങി എന്ന ചിത്രമാണ്.
പക്ഷേ, ശ്രദ്ധേയമായ ഒരു വേഷം ചെയ്തത് അജിത് നായകനായി അഭിനയിച്ച കാതൽ കോട്ടൈ എന്ന ചിത്രത്തിലാണ്.
ദേവയാനിയുടെ വിദ്യാഭ്യാസം പൂർത്തീകരിച്ചത് മുംബൈയിലാണ്.
പല ഭാഷകൾ കൈകാര്യം ചെയ്യാനുള്ള കഴിവ് ദേവയാനിക്കുണ്ട്.
പിതാവ് ജയദേവ്, മാതാവ് ലക്ഷി.
രണ്ട് സഹോദരന്മാരുണ്ട്.
വിവാഹം ചെയ്തിരിക്കുന്നത് സംവിധായകനാണ് രാജ് കുമാരനനെയാണ്.
ഇവരുടെ വിവാഹം ഏപ്രിൽ 9 , 2001 ൽ കഴിഞ്ഞു.
ചലചിത്രങ്ങള് ത്രീ മെന് ആര്മി കല്ലൂരി വാസല് പൂമണി മഹാത്മാ സുസ്വാഗതം ഉതവിക്ക് വരലാമാ കിഴക്കുമ് മേറ്കുമ് സൊര്ണമുകി നിനൈത്തേന് വന്തായ് മൂവേന്തര് അവലംബം പുറത്തേക്കുള്ള കണ്ണികൾ Devayani Pics, Photos, News, Links...
Tamil Actress Devayani Videos from Tamilvideo.org
ദേവനാംപിയ തിസ്സ
BC247 മുതൽ 207 BC വരെ പുരാതന തലസ്ഥാനമായ അനുരാധപുര ആസ്ഥാനമാക്കി ഭരിച്ച ശ്രീലങ്കയിലെ ആദ്യകാല രാജാക്കന്മാരിൽ ഒരാളായിരുന്നു തിസ്സ , പിന്നീട് ദേവനാംപിയ തിസ്സ .
മൗര്യ ചക്രവർത്തിയായിരുന്ന മഹാനായ അശോകന്റെ ആഭിമുഖ്യത്തിൽ ശ്രീലങ്കയിൽ ബുദ്ധമതം വന്നതിന് അദ്ദേഹത്തിന്റെ ഭരണകാലത്തായിരുന്നു.
അദ്ദേഹത്തിന്റെ ഭരണത്തിന്റെ പ്രാഥമിക ഉറവിടം ആയി കണക്കാക്കുന്നത് മഹാവംശം എന്ന ശ്രീലങ്കയിലെ രാജവംശത്തെ അധികരിച്ച് എഴുതപ്പെട്ട ഒരു ഇതിഹാസ കാവ്യം , ആണ്.
അത് കൂടുതൽ പ്രാചീനമായ ദീപവംശത്തെ അടിസ്ഥാനമാക്കിയുള്ളതാണ്.
രാജ ഭരണം ദേവനാംപിയ തിസ്സ രാജാവിന്റെയും ഉത്തിയ രാജകുമാരന്റെയും കുടുംബത്തിൻ്റെ ചിത്രം
അനുരാധപുരയിലെ മുതശിവയുടെ രണ്ടാമത്തെ മകനായിരുന്നു തിസ്സ.
മഹാവംശം അദ്ദേഹത്തെ "സദ്ഗുണത്തിലും ബുദ്ധിയിലും തന്റെ എല്ലാ സഹോദരന്മാരിലും അഗ്രഗണ്യൻ" എന്ന് വിശേഷിപ്പിക്കുന്നു.
അശോകനുമായുള്ള അദ്ദേഹത്തിൻ്റെ ആദ്യകാല സൗഹൃദത്തെക്കുറിച്ച് മഹാവംശം പരാമർശിക്കുന്നു.
പുരാവൃത്തത്തിന്റെ IX അദ്ധ്യായത്തിൽ "ദേവനാംപിയ തിസ്സയും ധർമ്മാശോകനും - ഈ രണ്ടു രാജാക്കന്മാരും വളരെക്കാലമായി സുഹൃത്തുക്കളായിരുന്നു, അവർ പരസ്പരം കണ്ടിട്ടില്ലെങ്കിലും", അശോകന്റെ മറ്റൊരു പേരായ ധർമ്മശോകൻ എന്നാണ്.
തിസ്സ മൗര്യ ചക്രവർത്തിക്ക് സമ്മാനങ്ങൾ അയച്ചതായും പുരാവൃത്തം പരാമർശിക്കുന്നു; മറുപടിയായി അശോകൻ സമ്മാനങ്ങൾ മാത്രമല്ല, താൻ ബുദ്ധമതം സ്വീകരിച്ചുവെന്ന വാർത്തയും ടിസ്സയോട് ആ വിശ്വാസം സ്വീകരിക്കാൻ ഒരു അഭ്യർത്ഥനയും അയച്ചു.
ആ സമയത്ത് രാജാവ് ഇത് ചെയ്തതായി കാണുന്നില്ല, പകരം ദേവനാംപിയ അധവാ "ദൈവങ്ങളുടെ പ്രിയപ്പെട്ടവൻ" എന്ന പേര് സ്വീകരിച്ച് ലങ്കയിലെ രാജാവായി ആഢംബരമായ ഒരു ആഘോഷത്തിൽ സ്വയം അഭിഷേകം ചെയ്തു .
ദേവനാംപിയതിസ്സയുടെ പിൻഗാമിയായി അദ്ദേഹത്തിന്റെ ഇളയ സഹോദരന്മാരായ ഉട്ടിയയും മഹാശിവനും പാരമ്പര്യമായി അഭിഷിക്തരായി എന്ന് പറയപ്പെടുന്നു.
അദ്ദേഹത്തിന്റെ മറ്റൊരു സഹോദരൻ മഹാനാഗ, റുഹൂണ രാജകുമാരനായിരുന്നു റുഹുണ  എന്ന ഉപരാജ്യത്തെ സ്ഥാപകൻ.
ബുദ്ധമതത്തിലേക്കുള്ള പരിവർത്തനം മിഹിന്തലെ, ദേവനാമ്പിയ തിസ്സയുടെ പരിവർത്തനം നടന്ന സ്ഥലം
തനിക്ക് അറിയപ്പെടുന്ന ലോകമെമ്പാടും ബുദ്ധമതം പ്രചരിപ്പിക്കുന്നതിൽ അശോക ചക്രവർത്തി അതീവ താൽപര്യം പ്രകടിപ്പിച്ചു, അദ്ദേഹത്തിന്റെ മകൻ മഹിന്ദ ശ്രീലങ്കയിലേക്ക് പോകാനും അവിടെയുള്ള ജനങ്ങളെ മതപരിവർത്തനം ചെയ്യാൻ ശ്രമിക്കാനും തീരുമാനിച്ചു.
മഹിന്ദയുടെ വരവും രാജാവുമായുള്ള കൂടിക്കാഴ്ചയും സംബന്ധിച്ച സംഭവങ്ങൾ ശ്രീലങ്കൻ ചരിത്രത്തിലെ ഏറ്റവും പ്രധാനപ്പെട്ട ഇതിഹാസങ്ങളിലൊന്നാണ്.
മഹാവംശ പ്രകാരം, രാജാവായ ദേവനംപിയ തിസ്സ തന്റെ 40,000 സൈനികരോടൊപ്പം മിഹിന്തലെ എന്ന പർവതത്തിന് സമീപം വേട്ടയാടുകയായിരുന്നു.
ഇതിനുള്ള തീയതി പരമ്പരാഗതമായി പോസോൺ മാസത്തിലെ പൗർണ്ണമി ദിനവുമായി ബന്ധപ്പെട്ടിരിക്കുന്നു.
മിസ്സക്കയുടെ ചുവട്ടിൽ എത്തിയ ദേവനാം പിയ തിസ്സ ഒരു കാട്ടുമൃഗത്തെ തുരത്തുകയും  (തേര എന്ന ബഹുമതിയോടെ പരാമർശിക്കപ്പെടുന്ന) മഹിന്ദയെ കണ്ടുമുട്ടുകയും ചെയ്തു ; മഹാവംശം പ്രകാരം മഹാനായ രാജാവ്  'ഭയപ്പെടുകയും' തേര യഥാർത്ഥത്തിൽ ഒരു 'യക്ഷനോ' അല്ലെങ്കിൽ  ഒരു അസുരനോ ആണെന്ന് രാജാവിന് തോന്നുകയും ചെയ്തു.
എന്നിരുന്നാലും രാജാവിനോട്,  മഹാരാജാവേ, ഞങ്ങൾ ധമ്മ രാജാവിന്റെ ( ബുദ്ധന്റെ ) ശിഷ്യന്മാരാണ്, നിങ്ങളോടുള്ള അനുകമ്പ കൊണ്ടാണ് ഞങ്ങൾ ജംബൂദീപിൽ നിന്ന് ഇവിടെ വന്നതെന്ന് മഹീന്ദ തേര പ്രഖ്യാപിച്ചു.
തന്റെ സുഹൃത്ത് അശോകനിൽ നിന്നുള്ള വാർത്തകൾ ദേവനംപിയ തിസ്സ അനുസ്മരിക്കുകയും ഇവർ ഇന്ത്യയിൽ നിന്ന് അയക്കപ്പെട്ട ധർമ്മഭടന്മാരാണെന്ന് മനസ്സിലാക്കുകയും ചെയ്തു.
മഹിന്ദ തേര രാജാവിനും രാജാവിന്റെ സംഘത്തിനും ധർമ്മോപദേശം നൽകുകയും രാജാവ് ബുദ്ധമതം സ്വീകരിക്കുന്നതിന് നേതൃത്വം നൽകുകയും ചെയ്തു.
പ്രധാനപ്പെട്ട മതപരമായ സംഭവങ്ങൾ തേര മഹിന്ദയുടെയും സംഘത്തിന്റെയും വരവ് മൂലം ശ്രീലങ്കയിൽ ബുദ്ധമതം സ്ഥാപിക്കപ്പെട്ടു.
തേരി സംഘമിത്തയുടെയും സംഘത്തിന്റെയും വരവ് മൂലം നടന്ന വിശുദ്ധ മഹാബോധിയുടെ തൈ നടീൽ (മഹാബോധിയുടെ താഴെ ഇരുന്നാണ് ബുദ്ധൻ ജ്ഞാനോദയം നേടിയത്) ഭിക്കുനി ശാസന (ബുദ്ധ സന്യാസിനികളുടെ ക്രമം) സ്ഥാപിക്കൽ.
തേരവാദ ബുദ്ധമതത്തിന്റെ കേന്ദ്രമായി മാറിയ മഹാവിഹാര ആശ്രമം പണിത ബുദ്ധഭിക്ഷുക്കൾക്ക് മഹാമേഗവാനയുടെ അർപ്പണം.
ബുദ്ധന്റെ വലത് തോളെല്ല്‌ പ്രതിഷ്ഠിച്ച ആദ്യത്തെ ചരിത്ര ദഗബയായ (സ്ഥൂപം - അല്ലെങ്കിൽ ബുദ്ധൻ്റെ തിരുശേഷിപ്പുകൾ സൂക്ഷിക്കുന്ന ക്ഷേത്രം) ആയ തുപ്പാരാമയുടെ നിർമ്മാണം.
ശ്രദ്ധേയമായ സ്ഥലങ്ങൾ ദേവനംപിയ തിസ്സയുടെ ഭരണകാലത്ത് നിർമ്മിച്ചതെന്ന് കരുതപ്പെടുന്ന അനുരാധപുരയിലെ തുപാരാമ
ദേവനംപിയ തിസ്സയുടെ ഭരണത്തിന്റെ കാലപ്പഴക്കം, സ്രോതസ്സുകളുടെ ദൗർലഭ്യം,  ഈ മതപരിവർത്തനം പ്രായോഗികമായി, ദേവനമ്പിയതിസ്സയുടെ ഭരണത്തിൽ എന്ത് സ്വാധീനം ചെലുത്തിയെന്ന് തിരിച്ചറിയാൻ പ്രയാസമാണ്.
ഉദാഹരണത്തിന്, രാജാവ് നിർമ്മിച്ച ഒരു തിസ്സമഹാവിഹാരത്തെക്കുറിച്ചും മറ്റ് വിവിധ ക്ഷേത്രങ്ങളെക്കുറിച്ചും പരാമർശങ്ങളുണ്ടെങ്കിലും അവയൊന്നും വിശ്വസനീയമായി കണ്ടെത്താൻ കഴിയില്ല.
എന്നിരുന്നാലും, മഹീന്ദ തേരയുമായുള്ള അദ്ദേഹത്തിന്റെ ആദ്യ കൂടിക്കാഴ്ചയുടെ സ്ഥലം ഇന്ന് ശ്രീലങ്കയിലെ ഏറ്റവും പുണ്യസ്ഥലങ്ങളിൽ ഒന്നാണ്, അത് മിഹിന്തലെ എന്ന പേരിൽ അറിയപ്പെടുന്നു.
ആ പവിത്രമായ പരിസരത്താണ് അംബസ്ഥല സ്തൂപം.
അവിടെ മഹീന്ദ തേര രാജാവിനോട് തന്റെ പഠന ശേഷി പരിശോധിക്കാൻ കടങ്കഥകളുടെ ഒരു പരമ്പര ചോദിച്ചു.
അവിടെ നാൽപ്പത് വർഷത്തിലേറെയായി മഹീന്ദ തേരാ താമസിച്ചിരുന്ന ഗുഹയും , ബുദ്ധന്റെ തിരുശേഷിപ്പ് ഉൾക്കൊള്ളുന്ന മഹാ സേയ എന്ന മഹാ സ്തൂപവും ആ പരിസരത്ത് ഉണ്ട്.
ദേവനംപിയ തിസ്സയുടെ ഭരണവുമായി ബന്ധപ്പെട്ട മറ്റൊരു പ്രധാന കാര്യം അനുരാധപുരയിൽ ശ്രീ മഹാബോധി വൃക്ഷ തൈ നടുന്നതാണ്.
അശോക ചക്രവർത്തി ദ്വീപിന് നൽകിയ സമ്മാനങ്ങളിൽ ഒന്നായിരുന്നു ഈ മരം, അനുരാധപുരയുടെ പരിധിയിൽ നട്ടുപിടിപ്പിച്ചതും ലോകത്തിലെ ഏറ്റവും പഴക്കം ചെന്ന മനുഷ്യൻ നട്ടുപിടിപ്പിച്ച വൃക്ഷമായി ഇത് കണക്കാക്കപ്പെടുന്നു.
550 ഏക്കർ വിസ്തൃതിയുള്ള തിസ്സ വേവ ജലസേചന ടാങ്ക് ദേവനമ്പിയതിസ്സ നിർമ്മിച്ചു.
അണക്കെട്ടിന് മാത്രം 2 മൈൽ നീളവും 25 അടി ഉയരവുമുണ്ട്.
ഇത് ഇന്നും ഒരു പ്രധാന ജലസേചന ടാങ്കാണ്, കൂടാതെ അനുരാധപുരയിലെ കർഷകർക്ക് അത്യന്താപേക്ഷിതമായ ഒരു ആശ്രയവും ആണ്.